Byrjum daginn á grænum og gómsætum nótum – fyllum kroppinn af næringarríkum mat og förum södd og sæl inn í daginn . Þessi morgunverðarpanna býður upp á allt það sem þú þarft til að starta deginum sem best . Morgunverðarpanna með eggjum ( fyrir 2 ) 100 g baunir eða baunabelgir Handfylli ferskt kóríander , steinselja eða púrrlaukur Aðferð : Hitið ofninn í 200°C . Saxið laukinn og pressið hvítlaukinn . Saxið kálið og skerið endann af aspasinum og skerið hann í ræmur . Skerið tómata og baunir í minni bita . Hitið olíu á pönnu ( helst pönnu sem þolir að fara inn í ofn ) . Setjið græna karrý-pastað út á pönnuna og steikið laukinn og hvítlaukinn . Bætið grænmetinu út á og sojasósunni og veltið saman þar til spínatið hefur fallið smá saman . Sláið eggin út ofan á grænmetið og setjið pönnuna inn í ofn í 8 mínútur þar til eggin eru bökuð í gegn . Klippið púrrlauk yfir réttinn eða saxaða steinselju eða kóríander eftir smekk og berið strax fram .